ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
කේ. ඩී. එම්. චන්ද්‍රා බණ්ඩාර ප්‍රජා සත්කාර පදනම
(සංස්ථාගත කිරීමේ)

කේ. ඩී. එම්. චන්ද්‍රා බණ්ඩාර ප්‍රජා සත්කාර පදනම සංස්ථාගත කිරීම
සඳහා වූ පනත් කෙටුම්පතකි.

අනුරාධපුර දිස්ත්‍රික් පාර්ලිමේන්තු මන්ත්‍රී ගරු චන්ද්‍රානි බණ්ඩාර ජයසිංහ මහත්මිය
විසින් 2013 මැයි මස 21 වන දින ඉදිරිපත් කරන ලදී.
(ගැසට් පත්‍රයේ පළ කළේ 2013 මැයි මස 06 වැනි දින)
මුද්‍රණය කිරීමට පාර්ලිමේන්තුව විසින් නියෝග කරන ලදී.
[239 වන පනත් කෙටුම්පත]

කේ.ඩී.එම්. චන්ද්‍රා බණ්ඩාර ප්‍රජා සත්කාර පදනම
(සංස්ථාගත කිරීමේ)
කේ.ඩී.එම්.චන්ද්‍රා බණ්ඩාර ප්‍රජා සත්කාර පදනම සංස්ථාගත
කිරීම සඳහා වූ පනතකි.

“කේ.ඩී.එම්. චන්ද්‍රා බණ්ඩාර ප්‍රජා සත්කාර පදනම
යනුවෙන් පූර්විකාව.
හඳුන්වනු ලබන පදනමක්, එකී පදනමේ සාමාජිකයන් එකඟ වූ
රීතිවලට අනුව, එකී පදනමේ පරමාර්ථ හා ඊට අදාළ සියලු කාරණා
එලදායි ලෙස ක්‍රියාත්මක කිරීමේ කාර්ය සඳහා මෙතෙක් කල්
පිහිටුවා තිබූ හෙයින් ද :

එකී පදනම පිහිටුවනු ලැබුවේ යම් පරමාර්ථ සහ කරුණු සඳහා ද,
ඒ පරමාර්ථ සහ කරුණු මෙතෙක් කල් එකී පදනම විසින් සාර්ථක
ලෙස ක්‍රියාත්මක කර සහ ඉටු කර ඇති හෙයින් ද, එකී පදනම
සංස්ථාගත කරන ලෙස ඉල්ලා ඇති හෙයින් ද, එකී ඉල්ලීම ඉටු
කිරීම මහජන යහපත පිණිස වන හෙයින් ද :

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :—

1. මේ පනත 2013 අංක දරන “කේ.ඩී.එම්. චන්ද්‍රා බණ්ඩාර 
ප්‍රජා සත්කාර පදනම” (සංස්ථාගත කිරීමේ) පනත යනුවෙන්
හඳුන්වනු ලැබේ.

2. මේ පනත ක්‍රියාත්මක වීම ආරම්භ වන දින සිට සහ ඉන් කේ.ඩී.එම්.චන්ද්‍රා
පසු ව (මෙහි මින් මතු “පදනම” යනුවෙන් සඳහන් කරනු ලබන) බණ්ඩාර ප්‍රජා
කේ.ඩී.එම්.චන්ද්‍රා බණ්ඩාර ප්‍රජා සත්කාර පදනමෙහි දැනට
සාමාජිකයන් වශයෙන් සිටින තාක් තැනැත්තන් සහ මෙයින්
 සංස්ථාපනය කරනු ලබන සංස්ථාවට මින් මතු බඳවා ගනු ලබන කිරීම.
තැනැත්තන් (මෙහි මින් මතු “සංස්ථාව” යනුවෙන් සඳහන් කරනු
ලබන) “කේ.ඩී.එම්. චන්ද්‍රා බණ්ඩාර ප්‍රජා සත්කාර පදනම” යන
නාමය සහ අභිධානය යටතේ අවිච්ඡින්න පැවැත්මක් ඇති සංස්ථාවක්
විය යුතු ය. තව ද, එකී නාමයෙන් ඒ සංස්ථාව විසින් ද, එයට
විරුද්ධව ද සියලු අධිකරණවලදී නඩු පවරනු ලැබිය හැකි අතර,
පොදු මුද්‍රාවක් තබා ගැනීමේ ද, එය පාවිච්චි කිරීමේ ද, ස්වකීය
අභිමතය පරිදි එය වෙනස් කිරීමේ ද පූර්ණ බලය සහ අධිකාරය
ඊට ඇත්තේ ය.

3. සංස්ථාව සංස්ථාපනය කරනු ලබන්නේ යම් පොදු පරමාර්ථ සංස්ථාවේ
සඳහා ද ඒ පොදු පරමාර්ථ පහත සඳහන් පරිදි විය යුතු යයි පොදු
මෙයින් ප්‍රකාශ කරනු ලැබේ:—

(අ) ජාතීන් අතර සමගිය සහ සාමය වර්ධනය කිරීම ;
(ආ) ජනතාව එදිනෙදා මුහුණ පාන සෞඛ්‍ය ගැටලු සහ නීතිමය
ගැටලු වලින් ඔවුන් වෙත සහන ලබාදීමට කටයුතු
කිරීම ;

(ඇ) ජ්‍යෙෂ්ඨ පුරවැසි සංවිධාන විසින් ඉටුකරනු ලබන සේවා
පහසුකම් සඳහා ආධාර කිරීම හා එම සංවිධාන දිරි
ගැන්වීම ;

(ඈ) අන්තර් ජාතික සබඳතා ගොඩනැගීම තුළින් ආර්ථික,
දේශපාලනික, සංස්කෘතික, සමාජයීය යන ක්ෂේත්‍ර තුළ
අභිවෘද්ධියක් ඇති කිරීම සහ ඒ සම්බන්ධව දැනුම සහ
අවබෝධය වැඩි කිරීම ;

(ඉ) සියලුම ආගම්වලට අයත් ආගමික සිද්ධස්ථාන සංවර්ධනය
සඳහා අවශ්‍ය විය හැකි අවස්ථාවල උපකාරවීම ;

(ඊ) පාසල් සිසුන්ගේ අධ්‍යාපන කටයුතු ප්‍රවර්ධනය කිරීමේ
අදහස ඇතිව සංවර්ධන වැඩමුළු, දේශන, ප්‍රදර්ශන සහ
අධ්‍යාපන චාරිකා සංවිධානය කිරීම ; සහ
ඉහත සඳහන් පරමාර්ථ මුදුන් පමුණුවා ගැනීමට අවශ්‍ය
ආනුෂංගික හෝ හිතකර වෙනත් සියලු දේ කිරීම ;

4. (1) සංස්ථාවේ කටයුතු මේ පනතේ අනෙකුත් විධිවිධාන සංස්ථාවේ
සහ සංස්ථාවේ තත්කාලයේ පවත්නා රීතිවලට යටත්ව සහ එම කටයුතු
රීතිවලට අනුකූලව තෝරාපත් කර ගනු ලබන සභාපති, ලේකම්, කිරීම.
භාණ්ඩාගාරික හා තවත් එකොලෙස් දෙනෙකුගෙන් සමන්විත
අධ්‍යක්ෂ මණ්ඩලයක් මගින් කළමනාකරණය කරනු ලැබිය යුතු ය.

(2) පදනමේ ආරම්භක සමාජිකයා වූ ගරු චන්ද්‍රානි බණ්ඩාර
මහත්මිය අධ්‍යක්ෂ මණ්ඩලයේ යාවජීව සභාපතිවරයා විය යුතු
අතර, ඉන් අනතුරුව එවකට සභාපතිවරයා ලෙස ධුරය දරන
තැනැත්තාගේ ලඟම ඥාතියා, අධ්‍යක්ෂ මණ්ඩලයේ ඊළඟ
සභාපතිවරයා විය යුතු ය.

(3) සංස්ථාවේ ප්‍රථම අධ්‍යක්ෂ මණ්ඩලය මේ පනත ක්‍රියාත්මක
වන දිනට පෙරාතුව ම වූ දිනයේ දී පදනමේ පාලක මණ්ඩලයේ
 සාමාජිකත්වය දැරුවා වූ පුද්ගලයන්ගෙන් සමන්විත විය යුතු ය.

(4) සභාපතිවරයා හැර අධ්‍යක්ෂ මණ්ඩලයේ සාමාජිකයකු මිය
යෑම හෝ ඉල්ලා අස්වීම නිසා කලින් ධුරය අත්හළහොත් මිස,
අවුරුදු හතරක කාලයක් සඳහා ධුරය දැරිය යුතු ය. මිය යාම හෝ
ඉල්ලා අස්වීම නිසා අධ්‍යක්ෂ මණ්ඩලයේ පුරප්පාඩුවක් ඇතිවන
අවස්ථාවක දී එම පුරප්පාඩුව පිරවීම සඳහා නව සාමාජිකයකු
පත්කළ යුතු අතර, එම නව සාමාජිකයා අවුරුදු හතරක් ධුර දැරිය
යුතු ය.

5. මේ පනතේ සහ වෙනත් යම් ලිඛිත නීතියක විධිවිධානවලට සංස්ථාවේ
යටත් ව, බැංකු ගිණුම් විවෘත කිරීමේ, පවත්වාගෙන යාමේ සහ
වැසීමේ ද, ඇප ඇතිව හෝ නැතිව මුදල් ණයට ගැනීමේ හෝ ලබා
ගැනීමේ ද, ප්‍රදානයන් හා පරිත්‍යාග භාර ගැනීමේ හෝ එකතු
කිරීමේ ද, ස්වකීය අරමුදල් ආයෝජනය කිරීමේ ද, සංස්ථාවේ
පරමාර්ථ ක්‍රියාත්මක කිරීම සඳහා අවශ්‍ය නිලධරයන් සහ සේවකයන්
සේවයට ගැනීමේ, සේවයේ නියුක්ත කරවීමේ, සේවයෙන් පහ
කිරීමේ ද බලය ඇතුළුව, සංස්ථාවේ සියලුම පරමාර්ථ හෝ එහි
යම් පරමාර්ථයක් ප්‍රවර්ධනය කිරීම හෝ සාක්ෂාත් කර ගැනීම
සඳහා අවශ්‍ය හෝ යෝග්‍ය කවර හෝ සියලු ක්‍රියා, කාරණා සහ
දේ ඉටු කිරීමේ සහ ක්‍රියාත්මක කිරීමේ බලය සංස්ථාවට
ඇත්තේ ය.

6. (1) සංස්ථාව විසින් කලින් කල යම් මහා සභා රැස්වීමක දී සංස්ථාවේ
ඊට පැමිණ ඡන්දය දෙන සාමාජිකයන්ගෙන් තුනෙන් දෙකකට
නොඅඩු බහුතර ඡන්දයෙන්, පහත දැක්වෙන සියලු කාරණා හෝ
ඉන් කිසිවක් සඳහා මේ පනතේ හෝ වෙනත් යම් ලිඛිත නීතියක
විධිවිධානයන්ට අනනුකූල නොවන රීති සෑදීම නීත්‍යනුකූල
 වන්නේ ය:—

(අ) සාමාජිකයන් ඇතුළත් කර ගැනීම, වර්ග කිරීම,
සාමාජිකයන් විසින් ගෙවිය යුතු සාමාජික ගාස්තු, ඔවුන්
ඉවත් කිරීම හෝ නෙරපීම හෝ ඉල්ලා අස්වීම;

(ආ) සංස්ථාවේ හා අධ්‍යක්ෂ මණ්ඩලයේ රැස්වීම් කැඳවීම හා
පැවැත්වීම සම්බන්ධයෙන් අනුගමනය කළ යුතු කාර්ය
පටිපාටිය, රැස්වීම් සඳහා අවශ්‍ය ගණපූරණය ද, ඔවුන්ගේ
බලතල හා කාර්යයන් ක්‍රියාත්මක කිරීම හා ;

(ඇ) සංස්ථාවේ විවිධ නිලධරයන්, අනුයෝජිතයන් සහ
සේවකයන් පත් කිරීම, ඔවුන්ගේ බලතල, කාර්ය සහ
කර්තව්‍ය;

(ඈ) සංස්ථාවේ සහ අධ්‍යක්ෂ මණ්ඩලයේ සාමාජිකයකු වීම
සඳහා අවශ්‍ය කරන සුදුසුකම්; සහ

(ඉ) සංස්ථාවේ දේපල පරිපාලනය කිරීම සහ කළමනාකරණය
කිරීම.

(2) සංස්ථාව විසින් සාදනු ලැබූ යම් කිසි රීතියක් (1) වන
උපවගන්තිය යටතේ රීතියක් සාදනු ලැබූ ආකාරයෙන් ම සහ එවැනි
ම රැස්වීමක දී වෙනස් කිරීම, ඊට යමක් එකතු කිරීම සංශෝධනය
කිරීම, හෝ ඒවා පරිච්ඡින්න කිරීම කරනු ලැබිය හැක්කේ ය.

(3) සංස්ථාවේ සාමාජිකයන් සංස්ථාවේ රීතිවලට යටත් විය යුතුය.

7. මේ පනත ක්‍රියාත්මක වීම ආරම්භ වන දිනයට පෙරාතුව ම වූ
දිනයෙහි පැවති පදනමේ සියලු ණය සහ බැරකම් මෙයින්
සංස්ථාපනය කරනු ලැබූ සංස්ථාව විසින්, ගෙවා නිදහස් කළ යුතු
අතර, එදිනට පදනමට අයවිය යුතු සියලු ණය සහ ගෙවිය යුතු
සම්මාදම් මුදල් හෝ දායක මුදල් මේ පනතේ කාර්යය සඳහා
සංස්ථාවට ගෙවනු ලැබිය යුතු ය.

8. (1) සංස්ථාවට එහි ම අරමුදලක් තිබිය යුතු ය. සංස්ථාව සංස්ථාවේ
සඳහා සහ සංස්ථාව වෙනුවෙන් මෙතෙක් භාර ගන්නා ලද හෝ අරමුදල.
මින් මතු භාරගනු ලබන ත්‍යාග, රික්තවරණ, පරිත්‍යාග, දායක
මුදල්, ගාස්තු හෝ ප්‍රදාන වශයෙන් වූ මුදල් අධ්‍යක්ෂ මණ්ඩලය
විසින් තීරණය කරනු ලබන පරිදි එක් බැංකුවක හෝ බැංකු වැඩි
ගණනාවක සංස්ථාවේ බැරට තැන්පත් කළ යුතු ය.

(2) මෙම පනත යටතේ සංස්ථාවේ බලතල ක්‍රියාත්මක කිරීමේ දී
සහ ඉටුකිරීමේ දී හා කර්තව්‍ය ක්‍රියාත්මක කිරීමේ දී සංස්ථාව
විසින් දරන ලද යම් වියදමක් පියවීමට අවශ්‍ය සියලු මුදල්, සංස්ථාවේ
අරමුදලින් ගෙවනු ලැබිය යුතු ය.

9. යම් මිළට ගැනීමක්, ප්‍රදානයක්, බද්දට ගැනීමක්, තෑගි කිරීමක්, සංස්ථා විසින්
කිසියම් ගිවිසුමක් මත හෝ අන්තිම කැමති පත්‍රයකින් දේපල බැහැර චංචල හෝ
කිරීමක් ප්‍රකාර හෝ වෙනත් ආකාරයකින් සංස්ථාව සතු වන්නා වූ
චංචල හෝ නිශ්චල දේපලක් අත්කර ගැනීමට හා දැරීමට නීතියෙන්
30 සංස්ථාවට බලය හා හැකියාව ඇති අතර, එවැනි සියලු දේපල
සංස්ථාව විසින් දැරිය යුතු ය. තව ද සංස්ථාවේ තත් කාලයේ
බලපවත්නා රීතිවලට යටත්ව, මේ පනතේ කාර්ය සඳහා ඒ දේපල
විකිණීමේ, උකස් කිරීමේ, බදු දීමේ, හුවමාරු කිරීමේ හෝ
අන්‍යාකාරයකින් බැහැර කිරීමේ පූර්ණ බලය සංස්ථාවට
ඇත්තේ ය.

10. සංස්ථාවේ කිසිම සාමාජිකයකු සංස්ථාවේ ණය සහ බැරකම් 
ගෙවා සමථයකට පත් කිරීමේ කාර්යය සඳහා හෝ වෙනත් යම්
කාර්යයක් සඳහා හෝ ඔහුගෙන් සංස්ථාවට අයවිය යුතු සාමාජික
මුදල් ප්‍රමාණය ඉක්මවන යම් දායක මුදලක් ගෙවීමට යටත්
නොවන්නේ ය.

11. සංස්ථාව විසුරුවා හැරීමේ දී, එහි සියලු ණය සහ බැරකම් විසුරුවා
ගෙවා සමථයට පත්කිරීමෙන් පසු කවර හෝ යම් දේපලක් ඉතිරි
වුවහොත්, ඒ දේපල සංස්ථාවේ සාමාජිකයන් අතර බෙදා දෙනු
නොලැබිය යුතු අතර, සංස්ථාවේ පරමාර්ථවලට සමාන පරමාර්ථ
 අත්තා වූ ද ස්වකීය රීති අනුව යම් ආදායමක් හෝ දේපලක් ස්වකීය
සාමාජිකයන් අතර බෙදා දීම රීති මගින් තහනම් කර ඇත්තා වූ ද
වෙනත් ආයතනයකට හෝ ආයතනවලට ඒ දේපල දීම
පැවරීම කරනු ලැබිය යුතු ය. එම ආයතනය හෝ ආයතන කවරේ
ද යන්න සංස්ථාව විසුරුවා හැරීමේ දී හෝ ඊට පෙර, සංස්ථාවේ
 සභාව විසින් තීරණය කරනු ලැබිය යුතු ය.

12. (1) සංස්ථාවේ මුදල් වර්ෂය ලිත් වර්ෂය විය යුතු ය.
(2) සංස්ථාව විසින් එහි ආදායම සහ වියදම, වත්කම් සහ බැරකම්
සහ සංස්ථාවේ වෙනත් සියලු ගනුදෙනු පිළිබඳව නිසි ගිණුම් තබා
ගැනීමට කටයුතු සැලැස්විය යුතු ය.

(3) සංස්ථාවේ ගිණුම් සභාව තීරණය කරන පරිදි සුදුසුකම් ලත්
විගණකවරයකු විසින් විගණනය කරනු ලැබිය යුතු ය.
මේ වගන්තියේ “සුදුසුකම්ලත් විගණකවරයා” යන්නෙන්-

(අ) ශ්‍රී ලංකා වරලත් ගණකාධිකාරීන්ගේ ආයතනයේ හෝ
නීතියෙන් පිහිටුවන ලද වෙනත් යම් ආයතනයක හෝ
සාමාජිකයකු වූ ද, ගණකාධිකාරීවරයකු වශයෙන්
වෘත්තියෙහි යෙදීමට ඒ ආයතනයේ සභාව විසින් නිකුත්
කරන ලද සහතිකයක් දරන්නාවූ ද තැනැත්තෙක් ;

(ආ) ගණකාධිකාරී ආයතනයක, එක් එක් නේවාසික
හවුල්කරු ශ්‍රී ලංකා වරලත් ගණකාධිකාරීන්ගේ
ආයතනයේ හෝ නීතියෙන් පිහිටුවන ලද වෙනත් යම්
ආයතනයක හෝ සාමාජිකයකු වන්නා ද,
ගණකාධිකාරීවරයකු වශයෙන් වෘත්තියේ යෙදීමට ඒ
ආයතනයේ සභාව විසින් නිකුත් කරන ලද
සහතිකයක් දරන්නා වූ ද එවැනි වරලත් ගණකාධිකාරී
ආයතනයක්, අදහස් වේ.

13. සංස්ථාවේ සභාපතිවරයා සහ අධ්‍යක්ෂ මණ්ඩලයේ එක් සංස්ථාවේ
සාමාජිකයකු ඉදිරිපිට දී හැර සංස්ථාවේ මුද්‍රාව කිසිදු සාධන මුද්‍රාව.
පත්‍රයකට නොතැබිය යුතු ය. තමන් පැමිණ සිටි බවට ලකුණක්
වශයෙන් ඔවුන් විසින් ඒ සාධන පත්‍රයේ තම නම ලියා අත්සන් කළ
යුතු ය. එම අත්සන් කිරීම සාක්ෂිකරුවකු වශයෙන් යම් තැනැත්තකු
විසින් කරනු ලැබූ අත්සනකට පරිබාහිරව විය යුතු ය.

14. ජනරජයේ හෝ යම් රාජ්‍ය මණ්ඩලයක හෝ සංස්ථාවක ජනරජයේ සහ
හෝ වෙනත් තැනැත්තන්ගේ හෝ අයිතිවාසිකම්වලට මේ පනතේ අන්‍යයන්ගේ
ඇතුළත් කිසිවකින් හානියක් හෝ බලපෑමක් නොවන්නේ ය.

15. මෙම පනතේ සිංහල සහ දෙමළ භාෂා පාඨ අතර යම් අනනුකූලතාවක්
අනනුකූලතාවක් ඇතිවුවහොත්, එවිට සිංහල භාෂා පාඨය ඇතිවුවහොත්
බලපැවැත්විය යුතු ය.